
RAPORT  DE SPECIALITATE

privind actualizarea caietului de sarcini privind elaborarea documentației "Actualizare PUG și RLU oraș Deta, județul Timiș."

               Actualizarea planului urbanistic general (PUG) și a regulamentului local de urbanism (RLU) al Orașului Deta reprezintă revizuirea reglementărilor urbanistice, a  indicatorilor  urbanistici propuși și a prevederilor planului inițial prin aducerea acestora în acord cu legislația în vigoare, tendințele  de dezvoltare și cerințele de dezvoltare  durabilă socio-economice și de mediu actuale, precum și actualizarea listei de proiecte de investiții necesare pentru implementarea viziunii de dezvoltare, realizată în baza unor studii de specialitate și a analizei gradului de implementare a planurilor urbanistice în vigoare și a impactului acestora la nivelul orașului Deta .
              Planul de urbanism general se actualizează integral deoarece documentația  inițială  este în curs de expirare și s-a constatat că reglementările existente și lista de investitii publice nu mai corespund cu tendințele de dezvoltare și nu sunt în acord total cu strategiile de dezvoltare locală și județeană.
               Actualizarea Planului urbanistic general, este obligatorie pentru asigurarea coerenței și predictibilității procesului de planificare teritorială, de proiectare urbană și, în final de autorizare a construcțiilor pe teritoriul orașului Deta.

             Planul urbanistic general se aprobă prin hotărâre a Consiliului local la propunerea primarului, pe baza referatului de specialitate al Serviciului de urbanism și administrarea patrimoniului.
                Având în vedere:
-  prevederile Legii nr. 350/2001 și art.46 (1^6) din Legea 350/2001 actualizată privind amenajarea teritoriului și urbanismului  de elaborare și actualizare a documentațiilor de urbanism și ale art. 31 din Ordinul nr.233/2016 pentru aprobarea Normelor metodologice de aplicare a Legii nr. 350/2001.
-    HCL nr.50 din 21 iulie 2011  privind aprobarea PUG și RLU al orașului Deta,
            Propunem consiliului local al orașului Deta cu avizul Comisiei de urbanism și administrarea patrimoniului următoarele:
·  Aprobarea caietului de sarcini actualizat, întocmit de AVIATEC CONSULT SRL Timișoara privind elaborarea documentației de actualizare a Planului Urbanistic General (PUG) și Regulamentului Local de Urbanism (RLU), aprobat prin HCL Deta nr. 50 din 21 iulie 2011 privind aprobarea PUG și RLU al orașului Deta.
-  Organizarea achiziției publice în vederea întocmirii documentației de actualizare a Planului Urbanistic General (PUG) și Regulamentului Local de Urbanism (RLU) Deta.

             In temeiul art.129 alin.(1), alin.(2), lit.b) și lit.c), alin.(6), lit.c, art.139 alin.(1), alin.(3), lit.e) din OUG nr.57/2019 privind Codul administrativ.

                                                                                                     Serviciul urbanism,
